CELEX: C2005/315/30
Language: sk
Date: 2005-12-10 00:00:00
Title: Vec T-370/05: Žaloba podaná  30. septembra 2005  – Francúzska republika/Komisia Európskych spoločenstiev

10.12.2005   
            
            
               SK
            
            
               Úradný vestník Európskej únie
            
            
               C 315/16
            
         Žaloba podaná 30. septembra 2005 – Francúzska republika/Komisia Európskych spoločenstiev
   (Vec T-370/05)
   (2005/C 315/30)
   Jazyk konania: francúzština
   Účastníci konania
   
      Žalobca: Francúzska republika (Paríž, Francúzsko) (v zastúpení: G. de Bergues, A. Colomb, splnomocnení zástupcovia)
   
      Žalovaná: Komisia Európskych spoločenstiev
   Návrhy žalobcu
   
               —
            
            
               zrušiť konečné rozhodnutie Komisie C (2005) 2576 z 20. júla 2005, ktorým sa vylučujú z financovania Spoločenstvom niektoré výdavky uskutočnené členskými štátmi z Európskeho poľnohospodárskeho usmerňovacieho a záručného fondu (EPUZF), záručná sekcia, ktorým sa vylučuje z financovania Spoločenstvom suma vo výške 13 519 122,05 eur z titulu opravy týkajúcej sa určenia plochy, na ktorú sa vzťahuje pomoc pri reštrukturalizácii a premene viníc pre obdobie 2001-2003,
            
         
               —
            
            
               zaviazať žalovanú na náhradu trov konania.
            
         Žalobné dôvody a hlavné tvrdenia
   Napadnutým rozhodnutím, ktoré je predmetom tohto sporu, Komisia rozhodla o účtovnom audite sumy žalobcu v sektore vinohradníctva, ktorá zodpovedá sume vylúčenej z financovania Spoločenstvom z dôvodu opravy vykonanej pri prekročení práv vzťahujúcich sa na nové vysádzania a opravy použitej Komisiou medzi plochou deklarovanou Francúzskom, ktorej sa týka pomoc pri reštrukturalizácii a premene viníc a plochou, na ktorú sa mala vzťahovať takáto pomoc podľa Komisie pre zbery 2000-2001 a 2001-2002. Žalobca napáda len druhú časť predmetného rozhodnutia týkajúcu sa opravy vylúčenej plochy.
   Na podporu svojich tvrdení žalobca uvádza dva žalobné dôvody, prvým uplatňuje že Komisia nesprávne uplatnila článok 7 ods. 4 nariadenia 1258/99 (1) pretože nepreukázala, že francúzska vláda porušila predpisy Spoločenstva týkajúce sa výpočtu pomoci pri reštrukturalizácii a premene viníc ani existenciu škody, ktorá mala byť metódou výpočtu uskutočnenou francúzskou vládou spôsobená rozpočtu Spoločenstva.
   Druhý žalobný dôvod uvedený žalobcom vychádza z nedostatočného odôvodnenia, pokiaľ napadnuté rozhodnutie nevysvetľuje, ktoré predpisy mala Komisia v úmysle uplatniť na nevysadené plochy, ktoré možno zohľadniť pri výpočte pomoci ani jasne neodôvodnila použitie finančnej opravy vo výške 10 % na sumy pomoci pri reštrukturalizácii a premene viníc.
   
      (1)  Nariadenie Rady (ES) č. 1258/1999 zo 17. mája 1999 o financovaní spoločnej poľnohospodárskej politiky, Ú. v. ES, L 160 z 26.6.1999, s. 0103 – 0112.